තම බිරිඳට බලපෑම් කරමින් ඇය ලවා ඇයගේ නිරුවත් ඡායාරූප ගෙන්වා ගෙන එම ඡායාරූප පිටස්තර පුද්ගලයින්ට සහ පවුලේ ඥාතීන්ට ලබාදුන් පුද්ගලයෙකු අත්අඩංගුවට ගෙන තිබෙනවා.බුත්තල පොලිසිය විසින් අදාල පුද්ගලයා අත්අඩංගුවට ගෙන ඇති බවටයි වාර්තා වන්නේ.සැකකරු සිය බිරිඳ පිළිබඳව සැකයෙන් පසුවූ අයෙකු බවයි වාර්තාවන්නේ.මෙම පුද්ගලයා  අදාල නිරුවත් ඡායාරූප තම ජංගම දුරකථනයට දමාගෙන ඒවා මෙලෙස බෙදාහැර ඇති බව සඳහන්.හිංසනයට ලක්වූ අදාල විවාහක කාන්තාව සිද්ධිය සම්බන්ධයෙන්  බුත්තල පොලිසියට කළ පැමිණිල්ලකට අනුව සැකකරු අත්අඩංගුවට ගෙන ඇති බවයි වාර්තා වන්නේ.පැමිණිල්ල සම්බන්ධයෙන් විමර්ශනය සිදුකළ බුත්තල පොලිසියේ ළමා හා කාන්තා කාර්යාංශයේ නිලධාරිනියක්, අප කළ විමසීමකදී කියා සිටියේ සැකකරු වැල්ලවාය මහේස්ත්‍රාත් අධිකරණයට ඉදිරිපත් කිරීමෙන් අනතුරුව ලබන 23 වනදා දක්වා රක්ෂිත බන්ධනාගාර ගත කළ බවයි.